Document ID: /roh_data/filtered/fineweb-2-filterrobots_roh.jsonl.gz/8370

Protestar cun viandar
Ils onns 1980 crescha la resistenza envers las numerusas explotaziuns en il Grischun per realisar ovras idraulicas. Il Telesguard rapporta 1985 d’ina spassegiada da protesta per proteger la Greina d’ina ulteriura explotaziun entras ils concerns d'energia.
Emprender cun viandar
En Val Lumnezia vegn avert il 2003 ina senda da viandar culturala. L’uniun Pro Val Lumnezia vul animar ils viandants d’approfundar lur enconuschientschas davart la natira e la val. Il Telesguard ha accumpagnà ils iniziants sin la senda culturala.
Viandar tranter Sot- e Surmeir
Viagiar en la bella regiun che collia la Val d’Alvra ed il Surses. L’emissiun Svizra Rumantscha realisescha 1985 in film d’in viadi sin la senda tranter Vaz/Muldain e Tusaun. Da vesair èn tranter auter maletgs spectaculars ord l’aria.
In viadi en Val Sumvitg
Ina bella val laterala en Surselva è la Val Sumvitg. Il viadi da l’emissiun Svizra Rumantscha 1990 entschaiva en l’ustaria da l’Erna Cathomas. E l’ustiera declera lura era gist, pertge che la glieud visita la val:
La Val Sumvitg ei ina val selvadia, ina val ch’ei aunc intacta.
Sendas da viandar en il Grischun
L’onn 2006 festivescha la Cuminanza grischuna per las sendas da viandar (Bündner Wanderwege) il giubileum da 50 onns. La Televisiun Rumantscha realisescha per quest giubileum films cun divers aspects.
- La fundaziun da la cuminanza
- Marcar las sendas
- Segirtad da las sendas
Ina senda istorica – la via Spluga
La Via Spluga per viandants è vegnida averta il 2001. Punct da partenza da la via istorica che vegn accumpagnada dal Telesguard è il vitg da Spleia. Il viadi cuntinuescha direcziun da l’ospizi sur ina punt da marmel alv. Da la vart taliana suonda la senda la via veglia dal pass fin a Chiavenna.
RR actualitad 11:00